ഐപിഎല്ലില് നിങ്ങള് സുരക്ഷിതര് ഐപിഎല് കളിക്കുന്ന അഫ്ഗാന് താരങ്ങള്ക്ക് ടീമുകള്ക്കൊപ്പം തുടരാമെന്ന് ബിസിസിഐ ഡല്ഹി: ഐപിഎല് കളിക്കുന്ന അഫ്ഗാന് താരങ്ങള്ക്ക് ടീമുകള്ക്കൊപ്പം തുടരാമെന്ന് ബിസിസിഐ. പിന്നാലെ ടീമിലെ അഫ്ഗാന് താരങ്ങളായ റാഷിദ് ഖാനും മുഹമ്മദ് നബിക്കും യുഎഇയില് നടക്കുന്ന ടൂര്ണമെന്റിലെ ശേഷിക്കുന്ന മത്സരങ്ങള്ക്കുള്ള ടീമില് ചേരാമെന്ന് സണ്റൈസേഴ്സ് ഹൈദരാബാദ് അറിയിച്ചു. ഈ മാസം 31ന് ടീം യുഎഇയിലേക്ക് തിരിക്കും. എന്നാല് സ്പിന്നര് റാഷിദ് ഖാന് തന്റെ കുടുംബത്തെ കുറിച്ച് ഓര്ത്ത് ബുദ്ധിമുട്ടിലാണെന്ന് മുന് ഇംഗ്ലീഷ് ക്യാപ്ടന് കെവിന് പീറ്റേഴ്സണ് പറഞ്ഞു. കുടുംബവുമായി ബന്ധപ്പെടാന് അദ്ദേഹത്തിന് സാധിക്കുന്നില്ല. അഫ്ഗാനിസ്ഥാനില് താലിബാന് ഭീകരര് സൃഷ്ടിച്ചിരിക്കുന്ന അരക്ഷിതാവസ്ഥയെ തുടര്ന്ന് വിമാനങ്ങളുടെ യാത്രാക്രമം തകിടം മറിഞ്ഞിരിക്കുകയാണ്. ഈ സാഹചര്യത്തില് കളിക്കാര് കടുത്ത മാനസിക സമ്മര്ദ്ദം അനുഭവിക്കുകയാണെന്നും പീറ്റേഴ്സണ് പറഞ്ഞു. കൊവിഡ് വ്യാപനം മൂലം പകുതിയില് നിര്ത്തി വെച്ചിരിക്കുന്ന ഐപിഎല് മത്സരങ്ങള് യുഎഇയില് പുനരാരംഭിക്കുമെന്ന് നേരത്തെ ബിസിസിഐ അറിയിച്ചിട്ടുണ്ട്. സെപ്റ്റംബര് 19ന് ദുബായില് ചെന്നൈയും മുംബൈയും തമ്മിലുള്ള മത്സരത്തോടെയാണ് ടൂര്ണമെന്റ് പുനരാരംഭിക്കുക.